
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 128
                                                                    25 iunie 2026
    privind însușirea unor documentații topo - cadastrale de actualizare a datelor tehnice ale unor imobile

    și corelarea evidențelor de cadastru, carte funciară și patrimoniu cu situația reală identificată în teren

Consiliul Local al Municipiului Sighişoara, întrunit în ședință ordinară,

Luând act de proiectul de hotărâre, înregistrat cu nr. 22.209/12.06.2026 şi la Consiliul Local Sighișoara cu nr. 23.505/24.06.2026, de referatul de aprobare, înregistrat cu nr. 22.210/12.06.2026, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere necesitatea actualizării datelor tehnice aferente unor imobile aflate în proprietatea U.A.T. Sighișoara, în vederea corelării evidențelor cadastrale și de carte funciară cu situația reală identificată în teren și a actualizării corespunzătoare a evidențelor patrimoniale ale Municipiului Sighișoara;

Având în vedere Nota internă cu nr. 21.733/VII/5/10.06.2026 a Compartimentului Cadastru și Administrare Terenuri Agricole și Forestiere, prin care au fost înaintate documentațiile topo - cadastrale întocmite de persoana autorizată A.N.C.P.I. Stanciu Mihai - Ioan și prin care s-a solicitat inițierea demersurilor administrative necesare pentru supunerea acestora spre dezbatere și aprobare Consiliului Local al Municipiului Sighișoara, în vederea însușirii documentațiilor și actualizării evidențelor de cadastru, carte funciară și patrimoniu;

Având în vedere documentațiile topo - cadastrale întocmite de persoana autorizată A.N.C.P.I. Stanciu Mihai - Ioan, aferente imobilelor înscrise în Cartea Funciară nr. 51155 Sighișoara și Cartea Funciară nr. 51170 Sighișoara, întocmite în vederea actualizării evidențelor de cadastru și carte funciară conform situației reale identificate în teren;

Având în vedere memoriul tehnic întocmit de persoana autorizată A.N.C.P.I. Stanciu Mihai - Ioan, din care rezultă că pentru imobilul înscris în Cartea Funciară nr. 51155 Sighișoara, provenit din Cartea Funciară veche nr. 11701, identificat cu nr. cadastral 1901 și nr. topografic 161, în suprafață de 276 mp., compus din construcțiile C1 – Turnul Cizmarilor, C2 – Zid de apărare și C3 – Zid de apărare, se propune actualizarea datelor tehnice prin modificarea suprafeței terenului de la 276 mp. la 371 mp., modificarea suprafeței construcției C1 de la 109 mp. la 128 mp., modificarea suprafeței construcției C2 de la 56 mp. la 91 mp., modificarea suprafeței construcției C3 de la 111 mp. la 152 mp., ca urmare a identificării unor noi porțiuni ale zidului de apărare și a clarificării limitelor imobilului prin măsurători topo - cadastrale efectuate în teren, precum și actualizarea denumirii proprietarului din „Orașul Sighișoara” în „Municipiul Sighișoara”;

Având în vedere memoriul tehnic întocmit de persoana autorizată A.N.C.P.I. Stanciu Mihai - Ioan, din care rezultă că pentru imobilul înscris în Cartea Funciară nr. 51170 Sighișoara, provenit din Cartea Funciară veche nr. 11753, identificat cu nr. cadastral 1960 și nr. topografic 91, în suprafață de 106 mp., compus din construcțiile C1 – Turnul Cojocarilor și C2 – Zid de apărare, se propune actualizarea datelor tehnice prin modificarea suprafeței terenului de la 106 mp. la 139 mp., modificarea suprafeței construcției C1 de la 16 mp. la 25 mp., modificarea suprafeței construcției C2 de la 93 mp. la 86 mp., ca urmare a identificării unor noi porțiuni ale zidului de apărare și a fundațiilor istorice evidențiate în teren în urma cercetărilor și măsurătorilor topo - cadastrale efectuate, precum și actualizarea denumirii proprietarului din „Orașul Sighișoara” în „Municipiul Sighișoara”;

Având în vedere extrasele de carte funciară pentru informare aferente imobilelor înscrise în Cartea Funciară nr. 51155 Sighișoara și Cartea Funciară nr. 51170 Sighișoara, din care rezultă dreptul de proprietate al U.A.T. Sighișoara asupra acestor imobile;

Având în vedere Procesele - verbale cu nr. 21.550/VII/5/09.06.2026 și cu nr. 21.552/VII/5/09.06.2026 ale Comisiei de avizare prealabilă a documentațiilor cadastrale întocmite de persoane autorizate, constituită prin Dispoziția Primarului Municipiului Sighișoara cu nr. 11/06.01.2017, reorganizată prin Dispozițiile Primarului Municipiului Sighișoara cu nr. 416/15.05.2019, nr. 626/27.10.2023 și nr. 579/25.10.2024, prin care s-au analizat documentațiile topo - cadastrale, memoriile tehnice și înscrisurile anexate, fiind avizate favorabil soluțiile tehnice propuse și constatându-se necesitatea actualizării evidențelor cadastrale, de carte funciară și patrimoniale ale Municipiului Sighișoara;

Având în vedere că imobilele amintite mai sus fac obiectul unui proiect de investiții privind reabilitarea și consolidarea curtinelor cuprinse între Turnul Cizmarilor, Turnul Croitorilor și Turnul Cojocarilor, lucrări care presupun intervenții de natură diferită asupra acestor imobile, de aici rezultând necesitatea prezentului demers;

Având în vedere prevederile art. 876, art. 877 și art. 888 din Legea nr. 287/2009 privind Codul civil, republicat, cu modificările şi completările ulterioare;

Având în vedere și prevederile art. 555 - 566, precum și cele ale 858 - 865 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile art. 287 și art. 361 alin. (2) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Văzând prevederile art. 129 alin. (6) lit. „a” și „b” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, potrivit cărora bunurile care alcătuiesc domeniul public și privat al unității administrativ - teritoriale se administrează de către Consiliul Local, în condițiile legii; 

Având în vedere prevederile Ordinului nr. 600/2023 al Directorului General al Agenției Naționale de Cadastru și Publicitate Imobiliară pentru aprobarea Regulamentului de recepție și înscriere în evidențele de cadastru și carte funciară,  cu modificările și completările ulterioare;

Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare, cu precădere cele ale art. 24 din aceasta;

Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 22.211/12.06.2026, prin care se propune    însușirea unor documentații topo - cadastrale de actualizare a datelor tehnice ale unor imobile și corelarea evidențelor de cadastru, carte funciară și patrimoniu cu situația reală identificată în teren;
Având în vedere avizele favorabile ale tuturor comisiilor pe domenii de specialitate; 
În temeiul art. 129 alin. (2) lit. „c”, alin. (6) lit. „c” şi alin. (14), art. 139 alin. (1) şi alin. (3) lit. ,,gˮ și a art. 196 alin. (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

  H O T Ă R Ă Ș T E:
 Art. 1. Se însușesc documentațiile topo - cadastrale întocmite de persoana autorizată A.N.C.P.I. Stanciu Mihai - Ioan, aferente imobilului înscris în Cartea Funciară nr. 51155 Sighișoara, provenit din Cartea Funciară veche nr. 11701, identificat cu nr. cadastral 1901 și nr. topografic 161, precum și imobilului înscris în Cartea Funciară nr. 51170 Sighișoara, provenit din Cartea Funciară veche nr. 11753, identificat cu nr. cadastral 1960 și nr. topografic 91, aflate în proprietatea U.A.T. Sighișoara, având ca obiect actualizarea datelor tehnice ale imobilelor și corelarea evidențelor de cadastru și carte funciară cu situația reală identificată în teren, potrivit anexei, care face parte integrantă din prezenta hotărâre.

Art. 2. Se aprobă actualizarea datelor tehnice aferente imobilului înscris în Cartea Funciară nr. 51155 Sighișoara, provenit din Cartea Funciară veche nr. 11701, identificat cu nr. cadastral 1901 și nr. topografic 161, aflat în proprietatea Municipiului Sighișoara, prin modificarea suprafeței terenului de la 276 mp. la 371 mp., modificarea suprafeței construcției C1 – Turnul Cizmarilor de la 109 mp. la 128 mp., modificarea suprafeței construcției C2 – Zid de apărare de la 56 mp. la 91 mp., modificarea suprafeței construcției C3 – Zid de apărare de la 111 mp. la 152 mp., precum și actualizarea denumirii proprietarului din „Orașul Sighișoara” în „Municipiul Sighișoara”, potrivit documentației topo - cadastrale însușite conform art. 1 din prezenta hotărâre.

Art. 3. Se aprobă actualizarea datelor tehnice aferente imobilului înscris în Cartea Funciară nr. 51170 Sighișoara, provenit din Cartea Funciară veche nr. 11753, identificat cu nr. cadastral 1960 și nr. topografic 91, aflat în proprietatea Municipiului Sighișoara, prin modificarea suprafeței terenului de la 106 
mp. la 139 mp., modificarea suprafeței construcției C1 – Turnul Cojocarilor de la 16 mp. la 25 mp., modificarea suprafeței construcției C2 – Zid de apărare de la 93 mp. la 86 mp., precum și actualizarea denumirii proprietarului din „Orașul Sighișoara” în „Municipiul Sighișoara”, potrivit documentației topo - cadastrale însușite conform art. 1 din prezenta hotărâre.

 
Art. 4. Se aprobă actualizarea evidențelor de cadastru și carte funciară, în conformitate cu prevederile art. 1 - 3 din prezenta hotărâre și cu documentațiile topo - cadastrale însușite, aferente imobilului înscris în Cartea Funciară nr. 51155 Sighișoara, provenit din Cartea Funciară veche nr. 11701, identificat cu nr. cadastral 1901 și nr. topografic 161, precum și imobilului înscris în Cartea Funciară nr. 51170 Sighișoara, provenit din Cartea Funciară veche nr. 11753, identificat cu nr. cadastral 1960 și nr. topografic 91, prin actualizarea suprafețelor terenurilor și construcțiilor, precum și a celorlalte date tehnice ale imobilelor, cu menținerea acestora în aceleași cărți funciare și sub aceleași numere cadastrale, în vederea corelării situației tehnice reale identificate în teren cu evidențele de cadastru și carte funciară, cu înscrierea dreptului de proprietate în favoarea Municipiului Sighișoara și fără înființarea unor imobile noi, operațiunile fiind realizate în baza documentațiilor topo - cadastrale însușite și cu respectarea prevederilor legale în vigoare.


Art. 5. Se constată încetarea uzului sau interesului public al imobilelor situate în municipiul Sighișoara, identificate potrivit articolelor de mai sus, respectiv pentru imobilul înscris în Cartea Funciară nr. 51155 Sighișoara, provenit din Cartea Funciară veche nr. 11701, identificat cu nr. cadastral 1901 și nr. topografic 161, precum și pentru imobilul înscris în Cartea Funciară nr. 51170 Sighișoara, provenit din Cartea Funciară veche nr. 11753, identificat cu nr. cadastral 1960 și nr. topografic 91, motivat de faptul că acestea nu sunt utilizate pentru desfășurarea unei activități de interes public, respectiv că nu sunt afectate unui serviciu public și nu fac parte din circuitul funcțional al bunurilor destinate satisfacerii unui interes public local, astfel că nu se justifică uzul sau interesul public local al acestora.

Art. 6. Se aprobă trecerea din domeniul public al Municipiului Sighișoara în domeniul privat al acestuia a imobilelor situate în municipiul Sighișoara, respectiv a imobilului înscris în Cartea Funciară nr. 51155 Sighișoara, provenit din Cartea Funciară veche nr. 11701, identificat cu nr. cadastral 1901 și nr. topografic 161, precum și a imobilului înscris în Cartea Funciară nr. 51170 Sighișoara, provenit din Cartea Funciară veche nr. 11753, identificat cu nr. cadastral 1960 și nr. topografic 91, în condițiile art. 361 alin. (2) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare.

Art. 7. Prezenta hotărâre se va depune la Biroul de Cadastru și Publicitate Imobiliară Sighișoara în vederea înscrierii în evidențele de cadastru și carte funciară a operațiunilor de carte funciară amintite în articolele precedente, cu indicarea Municipiului Sighișoara – domeniu privat, ca proprietar.

Art. 8. Se aprobă evidențierea în inventarul bunurilor care aparțin domeniului privat al Municipiului Sighișoara a imobilului înscris în Cartea Funciară nr. 51155 Sighișoara, provenit din Cartea Funciară veche nr. 11701, identificat cu nr. cadastral 1901 și nr. topografic 161, precum și a imobilului înscris în Cartea Funciară nr. 51170 Sighișoara, provenit din Cartea Funciară veche nr. 11753, identificat cu nr. cadastral 1960 și nr. topografic 91, cu datele tehnice rezultate din documentațiile topo - cadastrale însușite prin prezenta hotărâre, precum și operarea modificărilor corespunzătoare în evidențele tehnico - operative, contabile și fiscale ale Municipiului Sighișoara, de către compartimentele de specialitate ale Municipiului Sighișoara.

Art. 9. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Direcția Arhitect Șef, Compartimentul Cadastru și Administrarea Terenurilor Agricole și Forestiere – Direcția Arhitect Șef, Compartimentul Administrarea Domeniului Public și Privat – Direcția Arhitect Șef, Compartimentul Buget, Contabilitate, Salarizare – Direcția Economică și Serviciul Impozite, Taxe și Executare Creanțe – Direcția Economică din cadrul Municipiului Sighișoara.

Art. 10. Prin grija doamnei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică prin publicarea pe pagina de internet, la adresa www.primariasighisoara.ro.

PREŞEDINTE DE ŞEDINŢĂ,
  

     Duma Felix - Lucian       

                                                                                                       Contrasemnează pentru legalitate
                                    SECRETARUL GENERAL al municipiului,

                                                   Bizo Anca
(Prezenta s-a adoptat cu 15 voturi ”pentru” și 2 ”abțineri”)
  Prezenta s-a difuzat astfel:
  1 ex. dos. hotărâri;
  1 ex. dos. şedinţă;
  1 ex. Instituţia Prefectului - Judeţul Mureş;
  1 ex. Primar;
  1 ex. Viceprimar;
  1 ex. Secretar General;
  1 ex. Direcţia Arhitect Șef;
  3 ex. Compartimentul Cadastru și Administrarea Terenurilor Agricole și Forestiere – Direcția Arhitect Șef;
  3 ex. Compartimentul Administrarea Domeniului Public și Privat – Direcția Arhitect Șef;
  1 ex. Compartimentul Buget, Contabilitate, Salarizare – Direcția Economică;
             1 ex. Serviciul Impozite, Taxe și Executare Creanțe – Direcția Economică;
  1 ex. Compartimentul Juridic.
16 ex.
B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 128/25.06.2026

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


